

ALŪKSNES NOVADA PAŠVALDĪBA

**APSTĀDĪJUMU AIZSARDZĪBAS KOMISIJA**

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2024. gada 29. augustā Nr.20

Sēdi sāk plkst. 14.00, sēdi beidz plkst. 16:30

Sēdi vada: Alūksnes novada pašvaldības Apstādījumu aizsardzības komisijas priekšsēdētāja Inese RANDA

Sēdi protokolē: Alūksnes novada pašvaldības Centrālās administrācijas komisiju sekretāre Maija SLIŅĶE

Sēdē piedalās komisijas locekļi:

Violeta KĻAVIŅA

Inese RANDA

Ingrīda RIBOZOLA

Evija ZVEJNIECE

Darba kārtība:

1. Par koku apsekošanu pašvaldībai piekritīgā īpašumā, Alūksnē, Alūksnes novadā.
2. [..]

*Sēde 2. jautājumā pasludināta par slēgtu, pamatojoties uz Pašvaldību likuma*

*27. panta ceturto daļu.*

1. **Par koku apsekošanu pašvaldības piekritīgā īpašumā, Alūksnē, Alūksnes novadā**

Ziņo: I.RANDA

|  |  |
| --- | --- |
| Iesniedzējs (ziņotājs) | Pašvaldības iestādes “SPODRA” darbu vadītāja Ingrīda RIBOZOLA |
| Izteiktais lūgums | Apsekot Alūksnes novada pašvaldībai piekritīgā īpašumā – zemes vienībā ar kadastra apzīmējumu 3601 037 5824 (ezera piekraste) un zemes vienībā ar kadastra Nr. 3601 040 0010, Alūksnē, Alūksnes novadā, augtspēju zaudējušus kokus. |
| Situācijas apraksts | Komisija, apsekojot situāciju dabā, konstatē, ka iepriekš minētajās zemes vienībās atrodas vairāki koki, kas zaudējuši savu augtspēju – 11 melnalkšņi pilnībā vai daļēji nokaltuši, atsevišķiem kokiem no stumbra atdalījusies miza, 3 baltalkšņiem novērojams pilnībā vai daļēji nokaltis vainags, izveidojušies stresa zari, 2 parastajiem ošiem vainagu veido 80% nokaltušu zaru, novērojami atsevišķi stresa zari, 1 parastā kļava pilnībā nokaltusi, no koka stumbra atdalījusies miza. |
| Fotofiksācija |  |
| Slēdziens | Izvērtējot koku fizisko stāvokli, atrašanās vietu, ainavisko un dendroloģisko vērtību, komisijas ieskatā ir nepieciešama iepriekš minēto koku nociršana. Ņemot vērā, ka trīs augtspēju zaudējušie koki atrodas valsts nozīmes pilsētbūvniecības pieminekļa “Alūksnes pilsētas vēsturiskais centrs” aizsargjoslā, savukārt melnalksnis ar stumbra apkārtmēru 1,83 m pārsniedz Ministru kabineta 02.05.2012. noteikumu Nr. 309 “Noteikumi par koku ciršanu ārpus meža” 1. pielikumā noteikto apkārtmēru, lēmums par koku ciršanas atļaujas izsniegšanu pieņemams pēc Nacionālās kultūras mantojuma pārvaldes un Dabas aizsardzības pārvaldes atzinumu saņemšanas. |

Apstādījumu aizsardzības komisija atklāti balsojot: “par” – 4, “pret” – nav, nolemj:

1. Pieprasīt Nacionālās kultūras mantojuma pārvaldes atzinumu augtspēju zaudējušu koku zemes vienībā ar kadastra apzīmējumu 3601 037 5824 ciršanai.
2. Pieprasīt Dabas aizsardzības pārvaldes atzinumu viena augtspēju zaudējuša melnalkšņa ar stumbra apkārtmēru 1,83 m ciršanai.

**2. [..]**

*Sēdes slēgtajā daļā izskatīts jautājums un pieņemts lēmums par koka ciršanas atļauju fiziskai personai piederošā privātīpašumā augošam kokam.*

Sēdi beidz plkst. 16.30

Sēdi vadīja *(personiskais paraksts)*  I.RANDA

Sēdi protokolēja *(personiskais paraksts)*  M.SLIŅĶE

Komisijas locekļi *(personiskais paraksts)*  V.KĻAVIŅA

*(personiskais paraksts)* I.RIBOZOLA

*(personiskais paraksts)* E.ZVEJNIECE